Styret kom i 1968 med et program for drift og investeringer for årene frem mot 1972, hvor det ble foreslått å bruke 181 millioner kroner. På programmet stod produksjonsutstyr for sveisede skipsprofiler, ny oksygenfabrikk, en nye stålovn for å erstatte to gamle og forsterkning av grovvalseverket, samt superraffinering for produksjon av rustfritt stål. Fireårsplanen gikk også inn for omfattende rasjonalisering for å oppnå balanse i regnskapene. Bemanningen skulle derfor reduseres med 16 %.